السلام عليكم ورحمة الله وبركاته. اهلا بحضراتكم في المقطع رقم تمانية وسبعين من مقاطع حظر التجول والمقطع الثالث من مقاطع تدبر سورة الكهف آآ اول حاجة احب افكر حضراتكم بالمصاحف لو سمحتم آآ اللي ما عهوش مصحف بسرعة يجيب مصحف النهاردة فيه قراية كتير
دي الصورة قبل ما نبدأ في قصة اصحاب الكهف عندي الاول كلمة عايز اقولها في الاية ستة وسبعة وتمانية بسرعة اعوذ بالله السميع العليم من الشيطان الرجيم فلعلك باخع نفسك على اثارهم ان لم يؤمنوا بهذا الحديث اسفا
وقلنا امبارح معناها ان ربنا بيقول انت هتموت نفسك من الحزن على الناس اللي مش بتؤمن انا جعلنا ما على الارض زينة لها لنبلوهم ايهم احسن عملا وانا لجاعلون ما عليها صعيدا جرزا
قعدت افكر كده امبارح بالليل هو ايه عقال يعني علاقة الايتين دول سبعة وتمانية بالاية ستة الاية ست ربنا بيقول السلام بيقول للرسول عليه الصلاة والسلام هو انت هتموت نفسك من الحزن عشان الناس ما بتؤمنش
وفي الاية آآ سبعة وتمانية بيقول له ان كل اللي على الارض ده لامتحان الناس وفي يوم من الايام كل ده هيبقى ولا حاجة هيبقى تراب سبحان الله العلاقة بينهم
انه وكأن ربنا بيقول له انت هتموت نفسك من الزعل على الناس اللي مش بتؤمن الدنيا كلها باللي فيها ما تستاهلش زعلك يا محمد. ما تستاهلش انك تزعل علشانها اصلا
الايات دي علاقتهم ببعض بتشعرك بحب الله سبحانه وتعالى. للنبي صلى الله عليه وسلم وتهدئته لحزنه على الناس اللي مش بتؤمن ثم بعد كده بدأ القرآن يجهزه نفسيا بقى للحصار في شعب ابي طالب
ويقول له ان القادم اصعب نبدأ بقى ايه الايام بتاعة النهاردة الاية تسعة ام حسبت ان اصحاب الكهف والرقيم كانوا من اياتنا عجبا ان الاضطهاد اللي حصل لاصحاب الكهف حالة خاصة
لا مش عجبة. عارف انت بيقول لك ايه! وانت بتبص لي كده ليه! هو انا عجبة! عجبة! يعني هو انا هو انا مختلف! هو انا حالة خاصة! لا ده الطبيعي
الطبيعي سنة ربنا في الدعوات هي ان الدعاة والمصلحين والانبياء لازم يضطهدوا ويحاصروا وينفى وده ايه اجهز يا محمد خلال سنة ونص بعد نزول الصورة دي كان النبي صلى الله عليه وسلم والصحابة محاصرين في شعب ابي طالب
لا قادرين يبيعوا لحد. ولا بيشتروا من حد ما حدش راضي يبيع لهم وصل الامر انهم اكلوا الحشائش اللي في الارض. حتى اصبحت مخلفات الصحابة تشبه مخلفات الماشية من كتر ما بقى انهم بياكلوا نفس الاكل بتاع الماشية. بياكلوا الحشائش بتاعة الارض
ده بس علشان الناس تعرف دينا وصل لنا ازاي هو قصة كفاح. قصة كفاح انبياء واتباع انبياء وصحابة وناس اضطهدت وناس اتحاصرت المهم احدى حلقات هذا الكفاح كفاح الاسلام هو قصة اصحاب الكهف. اللي احنا هندرسها دلوقتي
ام حسبت ان اصحاب الكهف والرقيم كانوا من اياتنا عجبا ايد اوى الفتية الى الكهف فقالوا ربنا اتنا من لدنك رحمة. وهيء لنا من امرنا رشدا شدى فتية شباب صاوبوهم والملك اللي كان بيحكمهم ضغط على الناس
اللي كانوا على دين الاسلام وملة التوحيد بعد احد الانبياء ما نعرفش بعد مين بالزبط. طبعا في كلام كتير جدا في مين هم الفتية اللي كانوا الكهف دول لكن بصراحة من الاخر ما حدش يعرفه
يعني في ناس قالوا دول ناس في الفترة ما بين سيدنا عيسى عليه الصلاة والسلام وبين سيدنا محمد عليه الصلاة والسلام. مش اكيد. كانوا في اليمن مش اكيد. كانوا في اخر سوس في تركيا مش اكيد
كانوا في جبل قسيون في سوريا مش اكيد. كانوا في القدس وده كلام تاني ايضا وان الغار اللي كانوا فيه ده آآ تحت قبة الصخرة برضو مش اكيد ما هنعرفش
طب هنعرف امتى؟ مش هنعرف. هنعرف يوم القيامة. مش مهم. وهنعرف دلوقتي الصورة دي بتصحح لنا طريقة التفكير دي. اللي هي فيها اهتمام بالتفاصيل ممكن مش كتير. طيب المهم ان هو كان فيه ملك ضغط وحول دين الناس بعد احد الانبياء لما كان الناس على عقيدة التوحيد حول
منهم الى عبادة الاصنام مرة اخرى. والناس تحولت بس فيه مجموعة من الشباب رفضوا رفضوا يبيعوا دينهم وفروا من الاضطهاد ربنا بيقول ايه بقى؟ في الاية عشرة اذ اوى الفتية الى الكهف فقالوا ربنا اتنا من لدنك رحمة. وهيئ لنا من امرنا رشدا
شدى اووا الى الكهف. المأوى يعني الملجأ الشيلتر المكان الانسان بيلجأ فيه ملجأ فخدوا الكهف كملجأ يلجأوا فيه وطلبوا من الله انه يرحمهم. ربنا اتنا من لدنك رحمة. عايزين رحمة كبيرة. واحنا قلنا قبل كده كلمة من لدنك يعني شديدة. بأسا شديدا
رحمة من لدنه. كلمة لدنكا دي يعني يعني رحمة مش مش اي رحمة من لدنك رحمة ودعوا ربنا انه يرشدهم الى الحق ومن امرنا رشدا. طيب لم يتعالوا ويدعوا انهم مهديين وعلى الحق
لان هم دعوا ربنا ربنا ربنا اتنا من لدنك رحمة وهيئ لنا من امرنا رشدا. ارشدنا. الله! هو انتم مش شايفين نفسكم راشدين مش شايفين نفسكم مهديين بعض المصلحين يدعون انهم على الحق
وكأنهم متأكدين وعندهم من ربنا دليل وسلطان على او وحي ان هم اكيد على الحق هنا درس وهو مش معنى ان عدوك على الباطل والباطل اصله واضح اوي يبقى انت بالتأكيد على الحق كله
وكل ما تفعل صح لأ ممكن انت كمان تكون على الباطل او على درجة من درجات الباطل او على درجة من درجات الحق بس لسة ما زلت محتاج هداية من ربنا علشان يرشدك للطريق الصحيح مية في المية
الخصلة دي بانت فيهم ان هم متواضعين ومش مغرورين يعني واقفين وقفة قوية ضد الباطل ما تغروش بهزا الوقفة وادعوا ان هم اصحاب الحق الوحيد يعني آآ هم اعدائهم كانوا بيعبدوا الاصنام فاكيد على الباطل. وهم بيعبدوا الله فهم اكيد على الحق ايضا. ولكن هل اختياراتهم وقراراتهم مية في المية صح؟ ولا ممكن يكونوا
غلط ممكن الانسان يكون على الحق وقراراته غلط اول فتية الى الكهف فقالوا ربنا اتنا من لدنك رحمة وهيء لنا من امرنا رشدا. ارشدنا خلينا راشدين خلينا في اختياراتنا بنختار الاختيار الراشد الصح
هو ده الشعور اللي لازم يكون عند المؤمن. انه محتاج دايما للارشاد من الله باستمرار آآ فانا باتعلم ديني وبافكر بطريقة موضوعية وباخد قراراتي طبقا لشرع ربنا على قد ما اقدر وعلى قد فهمي لكن لازم ان انا ما ادعيش اني املك الحقيقة كلها
بعد ما اخد قراراتي اطلب من ربنا الرحمة والرشاد والهداية باستمرار. طيب لما حد بقى بيقول لك ربنا يهديك. بتعتبرها اهانة وبتضايق ليه يعني لو انت دلوقتي موافق معي على الكلام ده
وبعدين حد آآ في الشارع يا عم ربنا يهديك ولا هو انت اللي ربنا. ربنا يهدينا ويهديك يا سيدي ده انت بترجع لي الشتيمة كمان يعني. النهاردة بقت في ناس بتعتبر ربنا يهديك اهانة
فلو انت بتشعر بالاهانة او بتشعر بالاستفزاز من كلمة ربنا يهديك اصل انت مش عارف هو يقصد ايه ما لكش دعوة يقصد ايه لو انت شايف ان كلمة ربنا يهديك كلمة انت محتاجها عشان انت محتاج الهداية مش هتستفز منها. يعني لو حد يا سيدي
مستفز وقال لك ربنا يبارك لك هتتضايق؟ مش هتضايق لو قال لك ربنا يرزقك يا سيدي مش هتضايق برضه. ليه ؟ لان انت محتاجها لكن لو انت حسيت بالاستفزاز من كلمة ربنا يهديك
مهما كان طالعة من مين شخص مستفز او قاصد ان هو يهينك كمان. لو حسيت بالاهانة او الاستفزاز يبقى انت في داخلك شيء الايجو بتاعك محتاج يتهزب يبقى انت لسة ما عندكش الشعور انك محتاج هداية ربنا
الاول الفتية الى الكهف فقالوا ربنا اتنا من لدنك رحمة وهيء لنا من امرنا رشدا. طيب زي زي ما قال كده ايه بأسا شديدا من لدنهو يبقى مش اي بأس بأس بأس. نفس الكلام من لدنك رحمة رحمة رحمة يعني من لدن الله
آآ واتيناه من لدن علما وجداية في السورة يعني علم مش موجود عند حد. ودي هم عايزين اكبر رحمة. عايزين بتاع الرحمة الماكسيمم الحد الاقصى من الرحمة من لدن الله
اي حاجة من لدن الله هتبقى الماكسيمم طيب الاية حداشر. اقرا معي الاية حداشر وضربنا على اذانهم في الكهف سنين عددا لما نتكلم عن المعجزات او الخوارق قلنا المعجزة هي شيء خارق
لقوانين الطبيعة لكنها تسمى معجزة لما تحدث امام الخصوم فتعجزهم يعني فلازم نفهم ان المعجزات او الخوارق بتاعة ربنا دي لو اتفسرت بشكل طبيعي ما بقتش معجزة خلاص ولا خارقة. لانها اصبحت لا تخرق قوانين الطبيعة. يعني لو قوانين الطبيعة فسرتها ما بقاش فيها حاجة غريبة
فربنا احيانا يقول لنا كيف فعل المعجزة او الخارقة يشرحها لنا واحيانا ما بيقولناش. يعني مسلا النائم يستيقظ لما يسمع صوته لما نحب نصحي حضرتك انده عليه. لو ندهت عليه هيصحى من النوم
على حسب نومه خفيف ولا نومه تقيل لكن بيصحى مع الصوت ودول ناموا اكتر من تلتميت سنة معقول الرعد ما صحاهمش! معقول ما فيش اي صوت صحاهم! ليه؟ ربنا قال لنا فضربنا على اذانهم. ودانهم ما بقتش
نسمع فما صحيوش لكن هل هو ده التفسير الطبيعي العلمي اللي الناس نامت فوق المية سنة تلتميت سنة؟ لا هو حد ينفع ينام تلتميت سنة اصلا ويفضل حي؟ لأ مش سامعين ده مش هيصحوا. مش هيجوعوا فيقوموا يصحوا
مش مش ما فيش حد هيحتاج يعمل زي الناس ويخش الحمام. فيقوم يصحى من النوم مش ممكن ازا يعني اصل انا بتكلم الكلام ده ليه؟ فيه ناس بتبالغ في موضوع التفسير العلمي. وده بيسيء
مش للاسلام بس ده بيسيء لمفهوم التفسير الاعجاز العلمي. انا مؤمن ان هناك اعجاز علمي في القرآن. ولكن مش كل حاجة هطلع فيها اعجاز علمي فبقى اسيء للاعجاز العلمي الضرب على الاذن يعني خلاهم ربنا مش سامعين فعشان لكن ده مش تفسير كافي ليه هم ما صحيوش ليه؟ ما صحيوش ليه؟ عشان دي
شيء خارق معجزة من معجزات ربنا. ان الناس تقعد تلتمية وتسعة سنة نايمة واحياء. دي دايما ده اعجاز من عند ربنا طيب اه انا بقول كده عشان ما حدش يحاول يفسر المعجزات بتاعة ربنا بطريقة طبيعية. لانه لو مقبولة بقوانين الطبيعة هتبقى مش معجزات
ايه الفرق بين المعجزة والخرافة الخرافة ان اللي يعمل الشيء الخارق انسان لا يملك انه يعمله. زي سوبر مان وباتمان وسبايدر مان دول ما فيش حد يملك انه يخرق قوانين
الطبيعة الا واحد بس خالق قوانين الطبيعة فالمعجزة هي معجزة لما الله سبحانه وتعالى اللي بيعملها من خلال انبياؤه ومن خلال حد دي مش اسمها معجزة انما الخرافة هو الادعاء ان فيه ناس بتقدر تخرق قوانين الطبيعة دي خرافات. والاسلام جاء ليحرر العقل من الخرافات
طيب اقرا معي الاية اتناشر ثم بعثناهم لنعلم اي الحزبين احصى لما لبثوا امدا اذا فيه اختلاف بين الناس بخصوص هؤلاء الشباب من ضمن ما اختلف عليه الناس هم هو هم قعدوا نايمين في الكهف مدة قد ايه
فربنا صحاهم وعبر عنها به سم بعثناه مش ما قالش ثم ايقظناهم علشان الفريقين المختلفين دول ربنا آآ حول اه مدة بقاء اصحاب الكهف في الكهف آآ الى الى مسألة يعرفوا مين ادق في حساب المدة. فيه ناس آآ حسبت مدد مختلفة. فربنا بعثهم علشان
ربنا آآ آآ يظهر اي الفريقين آآ احصى. يعني ادق في آآ المسألة دي تناموا قد ايه كل ده لسه جاي في التفاصيل بعدين. احنا دلوقتي في ملخص القصة اللي في اول تلات ايات
فربنا في سورة الزمر قال الله يتوفى الانفس حين موتها والتي لم تمت في منامها فيمسك التي قضى عليها الموت ويرسل الاخرى الى اجل مسمى. اذا النوم موتى صغرى. ربنا بيتوفى الانفس. عشان كده لما الانسان بيستيقظ اسمها ربنا بعثه. عشان كده ربنا قال ثم بعد
عفناهم اذا هذه القصة كانت معروفة عند الامم السابقة. وتروى بعدة طرق وفيها اختلاف كتير. ايه الحق بقى عشان اليهود بيقولوا حاجة والمسيحيين بيقولوا حاجة كل الناس كل فئة بتقول حاجة. الحق فين؟ اقرا معي الاية تلتاشر. نحن نقص
عايز الحق عايز القصة الحقيقية عايز تعرف اللي حصل بالزبط ايه ربنا هيقول لك اللي هيتقال في القرآن ده هو ده القصة الحقيقية ده اللي حصل فربنا بيقول للرسول عليه الصلاة والسلام نحن نقص عليك نبأهم بالحق
وكأن القصة هتبدأ تبدأ ازاي ده كان ايه؟ ده كان ملخص. ملخص القصة. ودلوقتي هتبدأ القصة مع التركيز على التفاصيل مش كل التفاصيل يلا نبدأ انهم فتية امنوا بربهم وزدناهم هدى
تعالوا الاول نقرأ الايات اللي فاتت عشان نشوف الملخص كان عامل ازاي وبعد كده ننقل على الاية التلاتاشر. اقرا معي الاول تسعة وعشرة وحداشر واتناشر يلا تسعة مع بعض ام حسبت ان اصحاب الكهف والرقيم كانوا من اياتنا عجبا. اذ اوى الفتية الى الكهف فقالوا ربنا
اتنا من لدنك رحمة وهيئ لنا من امرنا رشدا. فضربنا على اذانهم في سنين عددا. ثم بعثناهم لنعلم اي الحزبين احصى لما لبثوا امدا ده كان ملخص سريع دون تفاصيل بتاعة عددهم ولا عدد السنين اللي ناموها. نبدأ القصة بقى. اقرا معي تلتاشر نحن نقص عليك نبأهم بالحق
انهم فتية امنوا بربهم وزدناهم هدى هنجد هنجد بقى ان القرآن بيركز على الدروس المستفادة من القصة ويهمل عمدا التفاصيل التي لا تضر ولا تنفع نحن نقص عليك نبأهم بالحق
الحق ليس بالضرورة بيبقى بالتفصيل ولكن بالقدر الذي تحتاج انك تعرفه نمرة واحد هم مين؟ انهم فتية امنوا بربهم وزدناهم هدى انهم فدية شباب والشباب يكون اكثر تمسكا بالمبادئ الانسان كل ما بيكبر ويبقى مسؤول عن اسرة وزوجة واولاد وطلبات كلما بقى مستعد اكتر للتنازل عن
فبدأ علشان يحقق التطلعات الدنيوية او يحافز على المكاسب بتاعته في الدنيا طيب ما احنا كده كده هنكبر في السن. وهتبقى عندنا مسئوليات نعمل ايه ما تعجزش قلبك حتى لو كبرت في السن
خليك فاكر انهم فتية. فخلي قلبك دايما شباب. حتى لو بقى عندك ستين سنة سبعين سنة تمانين سنة خلي قلبك شباب. حتى لو بقى عندك مسئوليات وطلبات وتطلعات دنيوية ما تتنازلش عن مبادئك علشان ما تخسرشي شباب قلبك
اعرف ناس سن تمنتاشر سنة وعندهم قلوب تمانين سنة. وعرف ناس عندها تمانين سنة وعندهم قلوب تمنتاشر سنة شفت الناس دي في حياتي انهم فتية امنوا بربهم. اقوى دافع هو دافع الايمان
شفنا في سورة طه ازاي الايمان حول اسوأ ناس لاطهر ناس صحرا بيعملوا سحر اسود للي يدفع تحولوا الى اشجع مسلمين ووقفوا في وجه اكبر طاغية في العالم فرعون ولم تهتز لهم
عرب الرغم من التهديد بتاعه. قال لهم ايه؟ فلاقطعن ايديكم وارجلكم من خلاف ولاصلبنكم في جذوع النخل. هاقطع ايدكم ايدك اليمين وبعدين رجلك الشمال وبعد كده ايدك الشمال ومعكها رجلك اليمين. يعني هقطعكم حتة حتة علشان تتعزبوا مش هقطع كله مع بعضه كمان. واقوم سالبكم على
خزوع النخل قالوا له ايه ؟ قالوا له غور في داهية لن نؤثرك على ما جاءنا من البينات والذي فطرنا. فاقض ما انت قد انما تقضي هذه الحياة الدنيا. ما على ما في خيلك اركبه
ايه الشجاعة دي! جابوها منين جابوها منين ؟ كمل. الاية دولت انا امنا بربنا ليغفر لنا خطايانا. يبقى الايمان اقوى قوة محركة انهم فتية امنوا بربهم هو المحرك الايمان وايه كمان ؟ وزدناهم هدى
مش هم طلبوا الهداية؟ واتنا من لدنك آآ رشدا ربنا بقى زادهم هدى. لان مش بس الايمان. كمان هداية من عند ربنا عشان يختاروا الاختيارات الصحيحة عشان يتعاملوا بزكاء مع المواقف. ممكن يكون انسان مؤمن بس اختياراته خاطئة
او اولوياته ملخبطة دول كانوا مؤمنين وربنا هاديهم. واسمع بقى ورابط على قلوبهم. اقرا بعدها وربطنا على قلوبهم. يعني ايه؟ اقرا معي الاية وربطنا على قلوبهم اذ قاموا فقالوا ربنا رب السماوات والارض لم ندعوا من دونه
لقد قلنا اذا شططا ربنا ثبتهم واعطاهم شجاعة زي شجاعة السحرة في قصة موسى وفرعون وربطنا على قلوبهم. ربنا ثبت قلوبهم اذ قاموا اذ قاموا فقالوا ربنا رب السماوات والارض. لو من غيرها يعني لو مسلا لو اذ قاموا دي مش موجودة
تبقى الاية كده. وربطنا على قلوبهم فقالوا ربنا رب السماوات والارض من غير اتقامه وادت نفس المعنى طب ليه ربنا حطها القرآن ما فيش فيه حشو ابدا من اعجاز القرآن الكريم
ان ما فيش فيه كلمة واحدة ينفع تتبدل بكلمة تانية ويبقى القرآن له نفس المعنى ونفس الاخر لو كان ما فيش ايقابه كان هيبقى الكلام بيعطي نفس المعنى صحيح لكن مش نفس الاثر
يعني ايه القرآن بيتعامل مع مشاعرك وبيتعامل مع قلبك مش بس مع عقلك وربطنا على قلوبهم. يعني سبت قلوبهم شجعتهم اذ قاموا فقالوا ربنا رب السماوات والارض. القرآن بيتعامل مع خيالك. هم اموا يعني قاموا ووقفوا على رجليه بعد كانوا قاعدين ووقفوا قاموا يعني
القرآن بيوحي لك بالقوة في الصدع بالحق القرآن بيوحي لك بالقوة في الصدع بالحق. انت بتتخيلهم بيقوموا يقفوا او بيطلعوا فوق حاجة عالية. ويخطبوا في الناس. مش مجرد بيقولوا كلام على استحياء بصوت واطي. اقرا معي اربعتاشر تاني كده. وربطنا على قلوبهم. اذ قاموا فقالوا ربهم
هنا رب السماوات والارض لن ندعوا من دونه الها. لقد قلنا اذا شططا صدعوا بايه؟ بعقيدة التوحيد. ربنا رب السماوات والارض لن ندعوا من دونه الها. صدعوا بعقيدة التوحيد في وجه حاكم قوي
قوي وقوم اقوياء هم اقوياء عادوا لعقيدة الاصنام تاني ربنا رب السماوات والارض لن ندعو من دونه الها لو عبدنا ودعونا لو دعينا الهة اخرى مع الله طلبنا من ناس تانية غير ربنا يعملوا لنا اي شيء
لقد قلنا اذا شطط يبقى شططنا. نبقى شطحنا نبقى جاوزنا الحق ودخلنا في مساحة الباطل. وده بيعملوا ايه؟ ده بيهاجموا التانيين ده كده دخلوا بقوا بيهاجموا قومهم وبيهاجموا الملك سؤال هم ازاي اقويا كده
وبايعين الدنيا كده احنا قلنا انهم فضية قلوب شباب وهم شباب امنوا بربهم. الايمان محرك قوي. لكن في حاجة كمان عارف ايه بقى؟ لان خلي بالك الموقف ده له تمن
وفي تضحية بمصالح دنيوية. منها ان هم سابوا سابوا بلدهم وهربوا. خلاص ايه اللي صغر الدنيا في عينيهم كده ارجع للاية سبعة وتمانية اللي احنا قريناها في اول ما بدأنا النهاردة
اية سبعة اقراها معي انا جعلنا ما على الارض زينة لها لنبلوهم. ايهم احسن عملا. فهم عرفوا ان المصالح الدنيوية دي اللي هم هيضحوا بها هي اصلا لفتنتهم. هي اصلا عشان يختبروا بها. الفلوس اللي في حسابك انت بتختبر بها هي مش بتاعتك
دي بتاعت ربنا على فكرة بس بيختبرك بها. سيارتك ربنا بيختبرك بها. فيلتك بيتك شقتك كل حاجة عندك ربنا بيختبرك بها لنبلوهم ايهم احسن عملا وانا لجاعلون ما عليها صعيدا جرزا. وكل ده في الحقيقة
القيمة بتاعته صفر. تراب. كل ده في الاخر تراب. سروات الدنيا كلها عبارة عن شوية تراب فالكلام ده لما يكون عند الانسان يبقى قوي وما بيخافش من حد. لان ما فيش حاجة باقية عليها
بعد ما وجهوا وجهوا بقى كلامهم لقومهم وقاموا وقالوا وعبروا عن رفضهم ان هم يبيعوا دينهم بدأوا في مرحلة نقاش هادئ مع بعض الناس بيشرحوا لهم بطريقة منطقية وموضوعية ليه هم صح وقومهم غلط؟ اقرا معي الاية خمستاشر وشف تغير الخطاب
من خطاب ثوري قوي آآ صدع بالحق وآآ الى خطاب عقلاني هؤلاء قومنا اتخذوا من دونه الهة لولا يأتون عليهم بسلطان بين فمن اظلم ممن افترى على الله كذبا ادي قومنا اهم هؤلاء قومنا بيشاوروا على قومهم اتخذوا من دونه الية اتخذوا من دون الله اله. عبدوا اصنام او حكام
ايه الغلط في كده من الناحية العقلية لولا يأتون عليهم بسلطان بين يعني لو كان بس عندهم دليل يعني ايه؟ يعني القرآن بيعلمك ان لو فيه دليل على وجود اله مع الله اعبده
ايه رأيك بقى ؟ الاسلام بيعلمك تبحث عن الدليل الى اخر مدى ولو فيه دليل على دين غير دين الاسلام اترك الاسلام. الاسلام هو اللي بيقول لك كده اصلا. لانه دين قوي وواثق في نفسه ويعلم
انه الحق الوحيد نبي النبي صلى الله عليه وسلم قبل ما يدخل الحوار مع نصارى نجران داخل يكلم المسيحيين بصوا القرآن ينزل له ازاي في سورة الزخرف قل قل يا محمد قل ان كان للرحمن ولد فانا اول العابدين
لو ربنا فعلا عنده ولد لو الدليل لو فيه دليل ان ربنا عنده ولد انا ساترك الاسلام وادخل المسيحية. ما ده معناه يعني ايه انا اول العابدين؟ هو في حد يقدر يعبد ابن الله؟ يبقى ما فيش. خلاص مش مسلم بقى. فالاسلام بيقول لك اتركني لو لقيت دليل لكن هو ما فيش دليل. ودي قوة الاسلام
اسلام يتحدى يتحدى العقائد الباطلة احنا ناس موضوعيين. هناخد بالدليل ايا كان الاتجاه اللي هياخدنا فيه الدليل لان احنا متأكدين ان الدليل هيدل دايما على الاسلام النقطة بقى هي الطريقة دي بتفتح قلوب الناس وانت بتكلمها وبتنازرها وبتتكلم معها
انت بتقول له انا عندي الشجاعة اني اتغير لو لقيت دليل هل انت عندك الشريعة دي دي طريقة انت بتفتح بها القلوب ماجدة لو كان مقلوب وانا بصب عليه الشاي ما كنش اتصب ما كنش بقى ماتش شاي. هو ماتش ايه عشان كان معدول ومفتوح مش مقفول لازم
افتح القلوب وتعدلها عشان لما تصب فيها حاجة تتصب وتدخل جوة سورة سبق خطيرة وان او اياكم لعلى هدى او في ضلال مبين قل لا تسألون عما اجرمنا ولا نسأل عما تعملون
ادب الحوار مع الاخر. يا انا يا احنا يا انتم على هدى. يا احنا ينتم في ضلال مبين. لأ سانية واحدة معلش. مين ده اللي على هدى ومين اللي في ضلال مبين
ينفع حد بيعبده بني ادم يبقوا هم اللي على هدى! ينفع ناس بتعبد بقرة! يبقى هم اللي على هدى مليار واحد بيعبدوا البقر! ينفع دول يبقوا هم اللي على هدى! واحنا اللي في ضلال مبين! احنا عارفين كويس اوي
مين اللي عضو مين زابط بلا اكل؟ لما تتكلم مع الناس افتح قلبهم واعدله وقول لهم يا انا يا انت على الحق يانا يا انت على الباطل. وده الحقيقة فعلا. طيب بس هي نقطة افتح قلبه وقل له انا مستعد اتقبل الحق
وارجع لاول الطريق وامشي في الطريق الصحيح لو انا غلطان. هل انت عندك الشجاعة دي قل لا تسألون عما اجرمنا. ويوم القيامة انتم مش هتسألوا عن جرائمنا وقول له ولا نسأل عما تعملون مش اجرمتم خليك مؤدب. ايه ده
ايه الفن ده في ايه العلم ده؟ ايه الادب ده في الحوار مع الاخر قوة الاسلام في الفكرة الفكرة دي هي اللي غزت العالم اقوى من السيف. الاسلام فتح البلدان وازاح الطواغيت ولم يجبر احد على اعتناقه. لا يجوز ابدا
اصلا ان حد يدخل الاسلام بالاكراه. لو واحد اكره على دخول الاسلام اسلامه باطل لا اكراه في الدين. لكن قوة الفكرة وبساطة الفلسفة الاسلامية اللي مش محتاجة فيلسوف علشان يفهمها زي الهندوسية
ولا هي فلسفة معقدة وغير قابلة للفهم زي فلسفة الثالوث المسيحي هو ده اللي نشر الدين. بساطة الفكرة وقوة الفكرة. احنا النهاردة تدبرنا اه اه سبع تمن ايات بس. لكن التفكر فيهم بيربي شخصية القارئ المتفكر المتدبر
تصحيح العقيدة كان فين ؟ بص معي الاية اربعتاشر. بص تصحيح العقيدة التي وربطنا على قلوبهم اذ قاموا فقالوا ربنا رب السماوات الارضي لن ندعو من دونه الها لقد قلنا اذا شططا. ده بيرسخ فيك عقيدة التوحيد ورفض العقائد الشركية
بص معي في الاية خمستاشر هؤلاء قومنا اتخذوا من دونه الهة لولا يأتون عليهم بسلطان بين ده بيصحح لك طريقة التفكير ويجعلك تفكر بموضوعية وتبحث عن الدليل والبرهان قبل ان تتبنى اي اراء واي موقف ازا كان في الدين عايز دليل وبرهان
يبقى هتتبنى اي اراء او اي مواقف من غير دليل او غير برهان ده كله بيتكون شخصيتك بيبنيك. طيب نتوقف هنا وبكرة نكمل بازن الله من اي خمستاشر اسأل الله العلي
ان يجعل القرآن ربيع قلوبنا ونور صدورنا وجلاء احزاننا وذهاب همومنا ومغفرة ذنوبنا. اسأل الله ان ان يجعل هذا التدبر في ميزان حسناتي وحسناتكم. اللهم انك تعلم ان هذه القلوب قد اجتمعت على كتابك وعلى محبتك. والتقت يا رب
بنى على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها سبلها واملأها بنورك الذي لا يخبو واشرح صدورها بفيض الايمان بك وجميل التوكل عليك واحيها يا ربنا بمعرفة
وامتها على الشهادة في سبيلك. انك نعم المولى ونعم النصير. والسلام عليكم ورحمة الله. نراكم غدا باذن الله ان كنا من اهل الدنيا السلام عليكم